Chi Iximulew rubi' re jun nima'ulew nimatinamït chupam Abya Yala (América). Ri bi'aj Chi Iximulew xa k'a xnuk' pa Kaqchikel ch'abäl. Chupam ri juna' Waqi' No'j (1992) xkemetäj re bi'aj re', ruma k'o k'iy lema' nutzijoj ri Pa Xil K'ayala' kuchi xilitäj wi ri loq'oläj ixim. Re' jun bi'aj Chi Iximulew, nokisäx ruma re qanimatinamit "Guatemala" ntik k'ïy loq'oläj ixim. Re bi'aj Chi Iximulew xnuk'utäj chuqa' ruma ri tzij Quauhtemalan (Goatemalan, Guatemala) petenäq chkij ri bi'aj Kaqchekel winäq aj Chi Iximche'.
Manaq chik jun ramaj ruwach'ulew k'oj ta yalan ruwachinel, ruma ri' nirayij runojel ru b'onik ki tziyaq la nuwinaqi chire pa Iximulew. Yalan rub'onil ki tziyaq re ixoqi' chuqa la k'echela, yalan nima'q juyu' xa nuk'ül ri' rik'in la kaj chuqa rik'in k'iy reqän ya' rik'in nk'asäs nq'ax pa reqän siwan. Chuqa yalan munil k'o chuwach k'o tap'al, saq'ul, chuxin, q'enum, k'iy ruwachinel k'o chupan re qa Iximulew.
